Van claese smeets en
petd ridder
Het sijn comen in rechte voer meye en scepen van loven claes smeets die
overmids vonnisse van scepen brieven van loven beleydt is tot alle den
goeden willem smeets sijns brueders ende peter de ridder die ovmids
macht van scepen brieven van loven beleidt is tot den goeden des voirs
claes in deen side en hman op ghten heide van vorst in dander daer de
voirs hman een aensprake dede ten voirs claes en peten wert Seggen
dat sij hem mids horen voirs beleyde tenrecht ongebruyc daden van
ix zillen beempts gelegen te meerhout in tween stucken diemen te
leen houdende is van den hre van dyest bij redenen die sij daer toe segge
souden en seide de selve hman dat de voirs claes en willem hadden enen
wettigen brueder geheten jan smeets en dat die selve jai smeets als
hij te wive nam lijsbetten van mechelen der selv lijsbetten in huweliker vor
werden geloefde weert also dat sij den voirs janne smeets horen man
verlefde dat sij nae sijn doet in dese goede ende in alle sijn ander goede
hoe tocht hebben soude ende dat boet de voirs hman te thoenen ter
konden ec Voert boet hij te thoenen dat de voirs jan de smet van
live ter doet komen wae en dat de he van dyest daermen de voirs leen
goede af houdende is de voirs huwelike vorwerde ghegreert ende
ghecofirmeert hadde ende oec dat de voirs jan smeets van live ter doet
comen ware ende dat sij die leene nae sijnre doet aen den he van dyest
opgehaven hadde dwelc s bet boet te thoenen Voert boet hij te
thoenen dat hij de tocht van desen leengreden jegen der voirs lijsbette
gekregen hadde en daer toe comen wae voer den voirs he vanden leene
ende voer sijn manne Ende hoepte soe waer hij alle dese poenten ghethoene
conste dat hem de tocht vanden voirs ix zillen beempts volgen soude
Op dwelke de voirs claes smeets en peter de ridder hen verant
werden met horen gelevden voerspraken en seiden dat waer ware dat
sij met hoen gelevden voersprake ende seiden dat waer wae dat sij ene brued
hadden gehetten jan smerts die de voirs leene houden en hantplechtende
was ende daer uut starf als uut sinen leene dwelc sij boden te thoene Ende
hoe wael dat hoe brueder voirs der voirs lijsbette liven wive yet geloeft
mochte hebben dat lieten sij gaen daert sculdich wae te gaen ende dat
en waen niet dan worde ende meyndden dat de leengoede so edel waren